hotchpotch/miracl-hf-unified huggingface dataset:
Lantmännen Agron koetila
Lantmännen Agron koetila Hauholla tutkii viljelykasvien lajikkeita, torjunta-aineita, lannoitteita sekä viljelytekniikkaa. Se perustettiin vuonna 1963. Tutkimustoiminta oli laajimmillaan 1970- ja 80-luvuilla.
Koetilalle perustetaan vuosittain tuhansia eri lajien ja lajikkeiden koeruutuja. Niiden kasvua ja eri kasvinsuojelu- ja lannoitetoimenpiteiden toimivuutta havainnoidaan ja tuloksia raportoidaan K-maatalouden kotisivulla sekä Facebookissa ja Twitterissä.
Koetila testaa myös uusia lajikkeita. Esimerkiksi vuonna 2013 tutkittiin rehumaissin soveltuvuutta Suomen kasvuoloihin. Koetila on toiminut vuodesta 1963.
Tukes myönsi GEP-sertifikaatin K-maatalouden koetilalle tammikuussa 2013. Tämän myötä Koetilan tekemät kasvinsuojeluainekokeet virallistettiin kasvinsuojeluaineiden rekisteröinneissä. Kasvinsuojeluainekokeissa vertaillaan tauti- ja rikka-aineiden tehoa. Kattava otos koetuloksista on luettavissa vuosittain julkaistussa Viljelyoppaassa.
Kokeissa verrataan minimikäsittelyä Viljelyohjelman mukaiseen käsittelyyn. Viljelyohjelmatutkimus ja vertailuotannan toimenpiteet lajeittain. Keskeisimmät koetulokset on esitelty viljelyoppaassa.
Koetilalla tutkitaan uusia lajikkeita viljalajeista, rypsistä ja rapsista, herneestä ja nurmikasveista. Koetilan luoma Viljelyohjelma opastaa viljelijää valitsemaan parhaat lajike-, tuote- ja menetelmäkokonaisuudet. Viljelyohjelman suositukset perustuvat vuosien tutkimustyön tuloksiin.
Koeruuduilla kasvaa muun muassaLajikekokeita tehdään kumppanitilojen yhteishankkeissa myös maan muissa osissa, Ruukissa, Ylistarossa, Maaningalla, Inkoossa ja Pernajalla. Koetila tekee tutkimuksia myös Hauhon ulkopuolella. Kesällä 2012 toteutettiin mansikan harmaahomeen torjuntakoe Lepaalla.
Nurmikasvien tutkimuksessa tutkitaan kasvurytmiä, sadontuottoa, rehuarvoa ja talvehtimista.
Lajiketestauksessa vain lupaavimmat uudet lajikkeet otetaan Suomeen kokeisiin. Seoskokeissa tutkitaan mahdollisimman tuottoisaa seosta 3- niiton järjestelmään.
Koetilalla tehdään myös siemen­tuotanto­kokeita ja tutkitaan viljely­tekniikkaa, sillä nurmilajikkeen siementuotantokyvyllä on suuri merkitys lajikkeen elinkaarelle ja kaupalliselle hyödynnettävyydelle.
Koetilalla järjestetään vuosittain viljelyohjelmapäivä, jossa koetilan tutkijat esittelevät kuluneen kauden tutkimustuloksia ja vieraat pääsevät itse tutustumaan koeruutuihin asiantuntijoiden opastuksella.
Koetilan tutkimustyötä voi seurata Facebookissa, Twitterissä ja Instagramissa muun muassa hashtageilla #koetila ja #kasvuasteseuranta.
Koetilalla toimii myös Lantmännen Agron siemenkeskus ja viljalaboratorio.
Joose
Joose on suomalainen miehen etunimi, raamatullisen Joosef-nimen lyhentymä.
Väestörekisterikeskuksen mukaan Joose-nimen on vuoden 2009 loppuun mennessä saanut 659 henkilöä. Joosen nimipäivä on vuodesta 2015 lähtien 19. maaliskuuta.
Turun Steiner-koulu
Turun Steiner-koulu on steinerkoulu, joka toimii Turussa osoitteessa Mestarinkatu 2, 20810 Turku. 
Rehtoreina toimivat Marja Kaislavirta (luokat 0–7) ja Marjo Lahti (luokat 8–13). Koulutuksen järjestäjänä toimii luokkien 0–9 osalta Turun seudun steinerkouluyhdistys ry ja luokkien 10–13 osalta Lahden Rudolf Steiner -koulun kannatusyhdistys ry.
Riuttavuoren kalliomaalaus
Riuttavuoren eli Nurmijärven kalliomaalaus sijaitsee Nurmijärven Suurisaaressa Rautjärvellä Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997. Maalaus on ajoitettu kivikauteen.
Maalauskallio sijaitsee Suurisaaren kaakkoiskulmassa aivan niemen kärjen tuntumassa. Kallio on pinnaltaan rapautunutta ja jäkälän peitossa. Maalausta pääsee tarkastelemaan vain veneestä tai jään päällä seisten.
Maalausalue on kooltaan 2,2×1,3 metriä ja sisältää kolme punavärialuetta. Vasemmanpuoleinen alue on 45×85 senttimetriä ja sisältää yhden lähes pystysuuntaisen valumajäljen. Tästä oikealle löytyy kaksi ovaalinmuotoista valeaa punaväriläikkää 1,5×1,3 metrin alueella. Maalaus on ilmeisesti tuhoutunut sään ja rapautumisen vaikutuksesta. Kuvioita peittää myös jäkälä, jonka alta voisi löytyä lisää yksityiskohtia.
Riippuen tarkastelijasta, kuvakentässä esiintyy 1−5 ihmishahmoa. Selvimmin tunnistettava kuvio esittänee osittain säilynyttä ihmishahmoa, jolla polvet on maalattu koukkuasentoon ja vasen käsi puoliksi ylös kohotettuna. Oikeaa kättä ei enää erota.
Rock the Pole
Rock the Pole on Suomen ensimmäinen, vuonna 2007 perustettu, tankotanssikoulu.
Koulu järjestää tankotekniikkatunteja, tanssillisia tunteja ja lihaskunto- ja kehonhuoltotunteja sekä yksityistunteja esimerkiksi polttariryhmille.
Rock the Pole järjesti vuonna 2010 ensimmäiset tankotanssin Suomen-mestaruuskilpailut. Koulun opettaja Annamari Mursu on voittanut tankotanssin Pohjois-Euroopan mestaruuden vuonna 2010 ja entinen opettaja Oona Kivelä on lajin maailmanmestari.
Kuorevaaran kalliomaalaus
Kuorevaaran kalliomaalaus sijaitsee Parikkalassa Etelä-Karjalassa Uukuniemen kirjolta noin 7,9 kilometriä lounaaseen ja noin 3 kilometriä Venäjän rajalta. Se on maalattu suureen siirtolohkareeseen läheisen Ylä-Kuorejärven suuntaan. Paksun maalikerroksen puuroutuneita kuvioita on vaikea hahmottaa. Maalauksen löysi Seppo Kinos vuonna 1993.
Siirtolohkareelta on matkaa 100 metriä länteen sijoittuvassa Ylä-Kuorejärvelle. Kiven ja maalauksen editse kulkee tie. Siirtolohkareen alaosa viettää kiven alle ja maalaukset ovat tällaisen lipan suojassa.
Kuvakentän kuviot ovat puuroutuneita ja ehkä moneen kertaan päälle maalattuja. Vain yhdestä kohdasta on havaitti vinoja viivoja, joista voi syntyä kuvioita.
Major League Baseball -kausi 1933
Major League Baseball -kauden 1933 päätteeksi pelatussa World Series -ottelusarjassa kohtasivat Washington Senators ja New York Giants. Giants voitti mestaruuden voitoin 4–1. Kahdessa viimeisessä kamppailussa tarvittiin jatkovuoropareja. Kautta aikain ensimmäinen MLB:n All Star -ottelu (The Midsummer Classics) pelattiin Comiskey Parkissa, Chicagossa 6. heinäkuuta 1933. Siinä AL voitti juoksuin 4–2.
Z-testi
Tilastotieteessä Z-testi on tilastollinen testi, jota käytetään populaatiokeskiarvon testaamiseen kun tiedetään, että populaatio noudattaa normaalijakaumaa ja sen varianssi tunnetaan. Z-testissä testisuure on muotoa formula_1, missä formula_2 on populaatiokeskiarvo, formula_3 on testattava suure, formula_4 on populaation keskihajonta ja formula_5 on otoksen alkioiden lukumäärä.
Dakota Johnson
Dakota Mayi Johnson (s. 4. lokakuuta 1989 Austin, Texas, Yhdysvallat) on yhdysvaltalainen näyttelijä ja malli. Hänen isänsä on muun muassa "Miami Vice" -sarjasta tuttu Don Johnson ja äitinsä näyttelijä Melanie Griffith. Hänet tunnetaan muun muassa roolistaan televisiosarjassa "Ben ja Kate" sekä Anastasia Steelen roolista vuoden 2015 elokuvassa "Fifty Shades of Grey".
Johnson alkoi seurustella vuonna 2017 Coldplay-yhtyeen laulajan Chris Martinin kanssa.
Veneenniemen salpa-asema
Veneenniemen salpa-asema on osa Salpalinjaan kuuluvaa puolustusrakennelmaa, joka sijaitsee Kerimäen kirkonkylän läheisyydessä. Veneenniemen asema on rakennettu vuosina 1940 - 1941. Veneennimeen on rakennettu taisteluhautoja, pesäkkeitä ja korsuja. Veneenniemi on linnoitettu kahdelta puolelta, jotta vihollinen olisi pystytty vastaanottamaan kahdesta suunnasta.
Veneenliemessä sijaitseva Hotelli Herttuaan on koottu "Viimeisellä linjalla" näyttely. Näyttely esittelee sotahistoriaa ja nähtävänä on mm. raskasta linnoitus- ja tykistökalustoa. Sisätiloissa on näytteillä mm. kunniamerkkejä, käsiaseita, sotilaspukuja ja –varusteita sekä Salpalinjan historiaa koskevaa esineistöä. Hotelli Herttuan tekemä näyttely on samalla huomionosoitus Suomen sotien invalideille ja veteraaneille.
Raikuun salpa-asema
Raikuun salpa-asema on osa Salpalinjaan kuuluvaa puolustusrakennelmaa, joka sijaitsee Kerimäellä. Raikuun kanavalle rakennettiin Kustaa III:n varustuksia, ja venäläiset jatkoivat Raikuun linnoittamista I maailmansodan aikana, jolloin se oli osa Pietarin puolustuslinjaa. Kanava-alueen Salpalinja-linnoitteet rakennettiin talvi- ja jatkosodan välillä 1940–1941 Suomen itärajan turvaksi. Kanavan länsirannalle rakennettiin tuolloin Salpalinjan pääasema, jossa oli muun muassa yhdeksän teräsbetonikorsua ja yksi luola. Noin kilometri pääaseman eteen kenttälinnoitettiin vielä Tervolammen etuasemalla.
Raikuun (Pistalan) kanavan linnoitteisiin voi tutustua 1,5 kilometrin mittaisella luontopolulla. Luontopulla on mahdollista käydä kolmessa teräsbetonikorsussa ja nähdä kahdentyyppistä panssaritorjuntaan tarkoitettua kiviestettä.
Iivantiira (järvi)
Iivantiira on keskikokoinen järvi Oulujoki-päävesistössä. Se sijaitsee Kuhmon kunnassa ja Kainuun maakunnassa. Sen vedet laskevat etelään Lentua-järveen. Kuhmon pohjoisosasta Änättijärvestä alkava vesiretkeilyreitti eli "Tervareitti" kulkee Iivantiirasta Lentiiran, Lentuan ja Lammasjärven kautta Kuhmon keskustaan. Iivantiira on kapea ja sokkeloinen vesialue, joka katsotaan yhdeksi järveksi sen itäpuolella olevan Juttuajärven kanssa. Niitä yhdistää Hoikka-niminen salmi ja niiden pinnankorkeus on sama.
Australianvihermesikko
Australianvihermesikko ("Trichodere cockerelli") on mesikoiden heimoon kuuluva varpuslintu.
Australianvihermesikkoa tavataan Australian pohjoisosissa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.
Valkosilmämesikko
Valkosilmämesikko ("Phylidonyris novaehollandiae") on mesikoiden heimoon kuuluva varpuslintu.
Valkosilmämesikkoa tavataan Australiassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Valkokulmamesikko
Valkokulmamesikko ("Phylidonyris niger") on mesikoiden heimoon kuuluva varpuslintu.
Valkokulmamesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Kultasiipimesikko
Kultasiipimesikko ("Purnella albifrons") on mesikoiden heimoon kuuluva varpuslintu.
Kultasiipimesikkoa tavataan Australiassa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.
Mistelisieppomesikko
Mistelisieppomesikko ("Grantiella picta") on mesikoiden heimoon kuuluva varpuslintu.
Mistelisieppomesikkoa tavataan Australiassa. Lajin populaatioksi arvioidaan 3 750–15 000 yksilöä. Laji on vähenemässä ja se on luokiteltu vaarantuneeksi.
Angry Birds Epic
Angry Birds Epic on vuoropohjainen taistelupeli. Sitä pelataan yhdellä tai useammalla henkilöllä, edelleen pahoja possuja vastaan. Tapahtumapaikkana on Angry Birds Go!n tavoin Piggy Island. Linnuilla on erilaisia seikkailupeleistä tuttuja rooleja kuten punainen lintu on pelissä soturi ja keltainen lintu toimii velhona. Peli poikkeaa "Angry Birds Go!" -pelin tavoin suuresti aikaisemmista "Angry Birds"-peleistä. Pelissä ritsalla (joka on kaikissa muissa "Angry Birds" -peleissä olennainen asia) ei ole oikeastaan mitään merkitystä.
Pelissä ei ole pelattavissa kaikkia lintuja, mitkä ovat muissa peleissä.
Pelattavat linnut:
Possuja on kehitetty paljon lisää, esimerkiksi kultainen possu ja jättipossu.
Ra.One
Ra.One on vuonna 2011 ilmestynyt intialainen hindinkielinen supersankarielokuva, jonka on ohjannut Anubhav Sinha. Pääosia näyttelevät Shahrukh Khan, Kareena Kapoor ja Arjun Rampal. Viivästysten jälkeen elokuva sai maailmanlaajuisen ensi-iltansa 26. lokakuuta 2011.
"Ra.One" sai sekalaisia arvosteluja kriitikoilta, mutta oli kaupallinen menestys. Box Office India julisti sen ”hitiksi”. Se voitti monia palkintoja tekniikastaan, mukaan lukien National Film Awards- ja Filmfare Awards -palkinnot parhaista erikoistehosteista.
Lilly Leemann
Maria Martha Lilly Leemann-Lehtimäki (1. syyskuuta 1896 Bern – 18. toukokuuta 1973 Leningrad) oli sveitsiläissyntyinen oopperalaulaja, joka oli äänialaltaan sopraano. Hän oli Suomen sisällissodan punaisten komentajiin kuuluneen lentäjän Verner Lehtimäen puoliso.
Lilly Leemann oli vauraan berniläisen suvun tytär, joka tutustui 1920-luvun vaihteessa punaisten johtohahmoihin kuuluneeseen juristi Einari Laaksovirtaan. Tämä oli mukana Leninin Keski-Eurooppaan lähettämässä Neuvosto-Venäjän diplomaattivaltuuskunnassa, joka majoittui Bernissä Leemannin suvun kotitaloon. Varsinainen kytkös Leemannin perheen ja venäläisten bolševikkien välillä on tuntematon. Leemann rakastui salanimellä Karl Brandt esiintyneeseen Laaksovirtaan ja matkusti hänen seurassaan Pietariin.
Verner Lehtimäen Leemann tapasi keväällä 1921 ollessaan esiíntymässä Pietarin Astoria-hotellissa. Leemann ja Laaksovirta olivat tiettävästi kihloissa, mutta hän alkoi kuitenkin seurustella Lehtimäen kanssa. Pariskunta sai ainoan lapsensa Einon vuonna 1922 ja matkusti seuraavana vuonna Kiinaan. He menivät naimisiin Shanghaissa sijainneessa Suomen konsulaatissa. Avioliitto solmittiin viranomaisten harhauttamiseksi, jotta perhe saisi Suomen passit. Verner Lehtimäki oli maassa vain lyhyen aikaa, jatkaen pian matkaa Yhdysvaltoihin. Lilly puolestaan jäi kaupunkiin vuodeksi Eino-poikansa sekä Vernerin veljen Jalmar Lehtimäen ja tämän perheen kanssa. Hän esiintyi muun muassa Shanghain kaupunginorkesterin kanssa.
Vuoden 1924 alussa Leemann ja Jalmar Lehtimäki perheineen seurasivat Verneriä Yhdysvaltoihin. He asettuivat aluksi San Franciscoon, jossa Verner työskenteli veljensä kanssa lentokoneteollisuudessa. Myöhemmin he muuttivat Kaliforniasta Chicagon kautta New Yorkiin. Veljesten toiminta Yhdysvalloissa liittyi ilmeisesti Neuvostoliiton antamaan tiedustelutehtävään. Takaisin Neuvostoliittoon Lehtimäet palasivat huhtikuussa 1932. Verner teloitettiin Stalinin vainoissa vuonna 1938, mutta Lilly ja Eino saivat jäädä asumaan Leningradiin.
Lilly Leemann levytti vuonna 1928 Yhdysvalloissa Victor-levy-yhtiölle viisi suomenkielistä kappaletta. Niistä kahteen kertaan levytetty "Kerjäläisen laulu" on julkaistu myös vuonna 2013 ilmestyneellä kokoelma-albumilla "Proletaarit nouskaa! – Amerikansuomalaisia työväenlauluja 1914–1930". Leemann teki levytyksensä New Yorkissa sekä New Jerseyn Camdenissä sijaitsevassa kirkossa.
Levytetyt kappaleet:
Linda Vink
Linda Vink (oikealta nimeltään Linda Sara Sofia Lastunen, s. 18. maaliskuuta 1996 Espoo) on suomalainen laulaja. Hän on kotoisin Espoosta, mutta hän asuu nykyisin Hämeenlinnassa.
Hän nousi kuuluisuuteen kesäkuussa 2013 julkaistun kappaleen "Vink Vink" myötä, joka aiheutti sanoituksillaan kohua eri medioissa. Artistin toinen single, "Pussauskoppiin" julkaistiin saman vuoden marraskuussa. Molemmat singlejulkaisut kattava esikoisalbumi, "Dödöö ja meikkii" julkaistiin digitaalisesti ladattavana helmikuussa 2014 sekä CD-levynä saman vuoden maaliskuussa.
Linda Vink on ennen laulu-uraansa harrastanut kuoroa, pianonsoittoa ja koulumusikaaleja. Laulu-uralle artisti päätyi Maki Kolehmaisen ja Jimi Constantinen ansiosta, jotka toimivat nykyään Vinkin taustavoimina uusien kappaleiden tekemisessä.
Marcus Wallenberg
Marcus Wallenberg (s. 2. syyskuuta 1956), lempinimeltään ”Husky”, on ruotsalainen pankkiiri ja teollisuusmies. Hän kuuluu vaikutusvaltaiseen Wallenbergin sukuun. Hänen isoisänsä Marcus Wallenberg (1899–1982) oli tunnettu pankkiiri ja teollisuusmies, ja hänen isänsä oli pankkiiri Marc Wallenberg.
Hän on tunnettu kuulumisestaan korkeantason kansainvälisiin ajatushautomoihin Trilateraaliseen komissioon ja Bilderberg-ryhmään (osallistunut mm. 1980, 1994) ja on ollut Bilderbergin johtoryhmän jäsen.
Hän on opiskellut Georgetownin yliopistossa. Hänen serkkunsa on Jacob Wallenberg.
Marcus Wallenbergin Liiketaloudellinen tutkimussäätiö jakaa apurahoja Suomessa.
Puheenjohtaja: AB Electrolux, Foundation Asset Management AB, LKAB, Saab AB, SEB Skandinaviska Enskilda Banken AB
Johtaja: AstraZeneca Plc, EQT Holdings AB, Knut and Alice Wallenberg Foundation, Stora Enso Oyj, Temasek Holdings Ltd, Investor
Johtaja: Citicorp (Hongkong), S G Warburg Co Ltd (Lontoo), Deutsche Bank (Saksa), Citibank N.A. (New York)
Wallenberg on naimisissa Fanny Sachsin kanssa ja heillä on kaksi lasta. Wallenbergillä on viisi lasta aiemmasta avioliitostaan.
UCI World Tour 2014
UCI World Tour 2014 oli kuudes Kansainvälisen pyöräilyliiton kehittämän kilpailusarjan kausi. Se alkoi Australiassa järjestetystä Tour Down Under -kilpailusta 21. tammikuuta ja päättyi 14. lokakuuta Pekingin ympäriajoon. Kauden voitti Alejandro Valverde ja toiseksi sijoittui Alberto Contador joka hävisi Valverdelle 66 pistettä. Simon Gerrans sijoittui kolmanneksi yli 200 pistettä Valverdea pienemmällä pistesaaliilla. Joukkuekilpailun voitti Movistar Team. Toiseksi sijoitti BMC Racing Team ja kolmanneksi Team Tinkoff-Saxo.
Kaikki 18 UCI ProTeam -joukkuetta osallistuvat World Touriin. Kilpailun järjestäjä voi lisäksi myöntää osallistumisoikeuden myös UCI Professional Continental -tason joukkueille ja kansallisille joukkueille. ProTeam-joukkueet, joiden on osallistuttava kaikkiin 29 kilpailuun ovat:
Lähde: UCI
† Maailmanmestaruuskilpailujen joukkueaika-ajosta myönnetään pisteitä ainoastaan joukkuekilpailuun, ei henkilökohtaiseen eikä maakohtaiseen rankingiin.
Leos Carax
Leos Carax, oik. Alex Christophe Dupont (s. 22. marraskuuta 1960), on ranskalainen elokuvaohjaaja, kriitikko ja käsikirjoittaja.
Caraxin tehdessä elokuvaa "Pont-Neufin rakastavaiset" aikataulut pettivät ja sen seurauksena budjetti ei pitänyt. Caraxin ohjaajan ura oli sen jälkeen pitkään katkolla.
Caraxin elokuva "Levoton veri" esitettiin Berliinin elokuvajuhlilla. Elokuvassa "Holy Motors" (2012) näyttelee pääosaa hänen yhteistyökumppaninsa Denis Lavant. Elokuva kilpaili Kultaisesta palmusta Cannesin elokuvajuhlilla 2012 . Vuonna 2016 "Holy Motors" äänestettiin BBC:n kyselyssä tämän vuosisadan 16. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.
Boy Meets Girl (vuoden 1984 elokuva)
Boy Meets Girl on Leos Caraxin ohjaama elokuva vuodelta 1984. Sen ensi-ilta oli Ranskassa Cannesin elokuvajuhlien aikaan Kriitikkojen viikolla.
Mustavalkoisessa melodraamassa nuori Alex (Denis Lavant) etsii itseään Pariisin yössä ja tapaa Mireillen (Mireille Perrier), joka on ehkä tanssija.
"Helsingin Sanomien" Mikael Fräntin mielestä pienimuotoinen elokuva on samalla kertaa hauska ja traaginen, ihastuttava ja pelottava, älyllinen ja tunteellinen.
Kerkko Koskinen Kollektiivi
Kerkko Koskinen Kollektiivi on Kerkko Koskisen kokoama yhtye, jossa solisteina laulavat Manna, Vuokko Hovatta sekä Maija Vilkkumaa. Lisäksi Kerkko toimii yhtyeessä taustalaulajana. Tammikuussa 2014 tiedotettiin alkuperäisjäsenen Paula Vesalan jättäneen yhtyeen vedoten muihin kiireisiinsä. Vesalan yhtyeessä korvasi Maija Vilkkumaa.
Yhtye julkaisi kultaa myyneen esikoisalbuminsa elokuussa 2012. Albumilta julkaistiin singlet ”Nukun hiljaa kirkkomaassa” sekä ”Laura Palmer”, joista jälkimmäisestä kasvoi pienimuotoinen radiohitti.
Kerkko Koskinen sovitti Jouluradiota varten uuden version ”Hoosianna”-hymnistä. Kappale soi Jouluradion vuoden 2013 ensimmäisenä kappaleena 1. joulukuuta ja singlenä se julkaistiin 6. joulukuuta 2013.
Yhtye julkaisi toisen studioalbuminsa 12. syyskuuta 2014.
Beggars Opera
Beggars Opera oli progressiivisen rockin yhtye Glasgow’sta Skotlannista. Sen perustivat vuonna 1969 kitaristi Ricky Gardiner (s. 1948 Edinburgh), Alan Park (koskettimet), (s. 1951 Glasgow), Martin Griffiths (laulu), Marshall Erskine (basso, huilu) ja Raymond Wilson (rummut).
Vuonna 1970 yhtye allekirjoitti levytyssopimuksen Vertigo Recordsin kanssa ja julkaisi samana vuonna ensimmäisen albuminsa "Act One" sekä singlen ”Sarabande”.
Seuraavana vuonna julkaistiin toinen albumi "Waters of Change", ja yhtyeeseen liittyi basisti Gordon Sellar (s. 1947, Glasgow). Albumilta julkaistu single ”Time Machine” menestyi hyvin Saksassa, jossa yhtye esiintyi ahkerasti.
Erskine lähti yhtyeestä ennen kolmannen albumin "Pathfinder" (1972) levytyksiä. Albumilla kuullaan cover-versio Richard Harrisin hitistä ”MacArthur Park”.
Yhtye koki useita miehistömuutoksia: Pete Scott tuli Martin Griffithsin tilalle vuonna 1972, ja Linnie Paterson korvasi Pete Scottin 1973. "Get Your Dog Off Me" -albumin (1973) nauhoituksiin osallistuivat Gardiner, Park and Sellar).
Vuonna 1974 koottiin uusi Beggars Opera, joka levytti kaksi albumia Jupiter Recordsille Saksassa: ”Sagittary” kokoonpanolla Ricky Gardiner (kitara), Pete Scott (laulu), Virginia Scott (mellotron) ja Mike Travis (rummut) sekä "Beggars Can't Be Choosers", jossa Clem Cattini tuli Mike Travisin tilalle rumpuihin.
Ricky Gardiner soitti David Bowien albumilla "Low" ja Iggy Popin albumilla "Lust for Life" sekä "Idiot" –albumin kiertueella 1976. Hän kirjoitti yhdessä Iggy Popin kanssa kappaleen ”The Passenger”.
Alan Park on työskennellyt Cliff Richardin kiertueilla ns. musical directorina useamman vuoden ajan.
Kairon julistus ihmisoikeuksista islamissa
Kairon julistus ihmisoikeuksista islamissa (lyhyemmin Kairon julistus) on 57 maasta koostuvan Islamilaisen yhteistyöjärjestön vuonna 1990 laatima ihmisoikeuksien julistus. Julistus on vastine Yhdistyneiden kansakuntien ihmisoikeuksien julistukselle, jota islamilaiset maat pitävät liian länsimaisena, ja jonka vaatimusta uskonnonvapaudesta ne vastustavat. Kairon julistus pyrkii mukauttamaan ihmisoikeudet islamilaisen lain šarian mukaisiksi.
Louhisaaren kalliomaalaus
Louhisaaren kalliomaalaus sijaitsee Pyhäjärven Louhisaaressa Parikkalassa Etelä-Karjalassa Venäjän vastaisen rajan lähellä sen rajavyöhykkeellä. Maalaus on kivikautinen ja sen löysi Olavi Ahokas vuonna 1988.
Maalaus sijaitsee Suitsansaaren itäpuolella olevan Louhisaaren länsirannalla sen ruhjeisen kallioseinämän eteläpäässä. Valtakunnan rajalle on 2 kilometriä matkaa. Maalauksen alin kohta on nykyään 1,8 metriä vedenpinnan yläpuolella, mutta 1800-luvulla vedenpinta oli noin 1,5 metriä ylempänä. Tämä näkyy edelleen kalliossa vaaleana vaakasuuntaisena kulumana. Esihistoriallisella ajalla järven pinta on kuitenkin ollut nykyistäkin alempana. Maalauskallion pinta katsoo lounaaseen.
Maalausalueella on punaväriä paikoin 4 metriä leveällä alueella, mutta selviä kuvioita erottuu vaivoin muutamasta kohdasta. Oikealla oleva suurin kuvio on melko epäselvä ja sillä on verkkomainen rakenne, joka on mitoiltaan 90×30 senttimetriä. Ihmissilmin katsoen vaikuttaa siltä, että verkkokuvio onkin 7−8 hirveä, jotka "seisovat toistensa päällä" eli ne on maalattu allekkain. Edelleen, valokuvan punaväriä digitaalisesti vahvistamalla näyttää siltä, kun hirviä onkin kaksi turvat vastakkain ja näitä monta päällekkäin.
Hirvistä oikealle on heikosti säilynyt koukkupolvinen ihminen ja aivan oikeassa reunassa on kämmenpainauma. Äärimmäisenä vasemmalla erottuu kaksi erillistä eläinkuviota, jotka katsovat toisiaan.
Bäk in bisnes
Bäk in bisnes on rap-artisti Tykopaatin kolmas pitkäsoitto, joka julkaistiin Monsp Recordsin kautta 4. huhtikuuta 2014. Albumin ensimmäinen musiikkivideo julkaistiin kappaleesta "Puistossa" joulukuussa 2011, ja toinen musiikkivideo kappaleesta "Huono maine" maaliskuussa 2014. Kolmas musiikkivideo julkaistiin huhtikuussa 2014 albumin nimikkokappaleesta "Bäk in bisnes".
Milja Kuikka
Milja Anniina Kuikka (s. 20. helmikuuta 1984 Luvia) on suomalainen entinen pikajuoksija. Hän edusti urallaan Tampereen Pyrintöä, Porin Tarmoa, Euran Raikua ja Porin Yleisurheilua. ja hänen valmentajinaan toimivat Rauno Harju sekä Jussi Ihamäki. Kuikka saavutti Kalevan kisoista yhden mitalin, pronssia 400 metrin aitajuoksussa vuonna 2009.
Especially for You
"Especially for You" on Kylie Minoguen ja Jason Donovanin duetto ja se julkaistiin 28. marraskuuta 1988. Kappale on single Minoguen albumin "Enjoy Yourself" (1989) yhdysvaltalaisesta versiosta ja Donovanin albumilta "Ten Good Reasons" (1989). Sen kirjoittivat ja tuottivat Mike Stock, Matt Aitken ja Pete Waterman.
Pont-Neufin rakastavaiset
Pont-Neufin rakastavaiset ("Les Amants du Pont-Neuf") on ranskalaisen elokuvaohjaajan Leos Caraxin ohjaama elokuva vuodelta 1991.
Elokuvaa kuvattiin Pariisissa Pont Neufin sillalla, kun se oli korjattavana. Silta ehti valmistua ennen kuin elokuvan kuvaukset saatiin päätökseen, ja se aiheutti budjettiongelmia, ja katsojamäärät jäivät vähiin. Caraxin ohjaajan ura oli sen jälkeen pitkään katkolla.
Tarina kertoo viinaan menevästä tulennielijästä ja varuaan kodin tytärestä, sokeutuvasta kuvataiteilijasta. He elävät Pont Neufin sillalla.
Tv-maailman kriitikon mukaan kurjuus ja kärsimys saavat elokuvassa hämmentävän kauniin kuvauksen. "Video-oppaassa" vuodelta 1994 Olavi Similä näkee elokuvan viehätyksen piilevän yltiöpäisessä, romanttisen runollisessa tunnelmassa ja visuaalisessa hehkutuksessa. Hän antaa elokuvalle neljä tähteä viidestä, mikä vastaa sanallista arviota ”erinomainen”.
Kaj Lindgren
Kaj August Lindgren (20. elokuuta 1908 Helsinki – 6. maaliskuuta 1976 Helsinki) oli suomalainen rehtori, kääntäjä ja ruotsin kielellä kirjoittanut runoilija.
Kaj Lindgrenin vanhemmat olivat lennätinpäällikkö August Lindgren ja Hanna Boberg. Hän pääsi ylioppilaaksi 1928 ja valmistui filosofian maisteriksi 1934.
Lindgren toimi Pernajan Kuggomissa sijaitsevan Itä-Uudenmaan kansankorkeakoulun (Östra Nylands folkhögskola) rehtorina.
10 000 metrin juoksu olympialaisissa
10 000 metrin juoksu on kuulunut olympialaisten lajivalikoimaan vuodesta 1912. Menestynein maa miesten 10 000 metrin juoksun olympiakilpailuissa on Suomi, joka on saanut seitsemän olympiavoittoa. Suomella on myös määrällisesti eniten matkan olympiamitaleita. Toiseksi menestynein maa on Etiopia viidellä kultamitalillaan. Naisten 10 000 m on ollut olympialajina vuodesta 1988. Naisten menestynein maa on Etiopia.
Sofi Liljekvist
Sofi Marie-Louise Liljekvist (o.s. Fagerholm, s. 1. tammikuuta 1984 Larsmo) on suomalainen kolmiloikkaaja. Hän edustaa pietarsaarelaista IF Drottia ja hänen valmentajanaan toimii Johan Fagerholm. Liljekvist on saavuttanut Kalevan kisoista kolmiloikassa kaksi mitalia; hopeaa vuonna 2008 ja pronssia vuonna 2009. Lisäksi hän on saavuttanut sisäratojen SM-kilpailuista pronssia 2008.
Lotta-Kaisa Eliander
Lotta-Kaisa Eliander (o.s. Välkkynen, s. 25. tammikuuta 1985 Vammala) on suomalainen kiekonheittäjä. Hän on edustanut vuodesta 2015 lähtien Turun Urheiluliittoa. Aikaisemmin hän edusti Huittisten seudun Yleisurheilua. Hänen valmentajinaan toimivat Jyrki Välkkynen sekä vuonna 2006 valmennukseen mukaan tullut Ville-Pekka Vuorento.
Eliander on saavuttanut Kalevan kisoista kiekonheiton pronssia vuonna 2009. Kiekonheiton talvimestaruuskilpailuissa hän voitti kultaa vuonna 2017 ja hopeaa 2009.
Serhi Haiduk
Serhi Haiduk on ukrainalainen kontra-amiraali, joka toimii Ukrainan merivoimien komentajana. Hänet nimitettiin tehtävään 2. maaliskuuta 2014, kun aiempi komentaja, Denis Berezovskyi erotettiin tehtävästään.
19. maaliskuuta 2014 osana Krimin kriisiä venäläismieliset sotilaat valtasivat Ukrainan laivaston päämajan ja veivät Haidukin mukanaan.
Pan (vuoden 2015 elokuva)
Pan on vuonna 2015 ensi-iltansa saanut Joe Wrightin ohjaama fantasiaelokuva, joka perustuu J. M. Barrien näytelmään "Peter Pan". Elokuvan pääosissa ovat Hugh Jackman, Garrett Hedlund, Rooney Mara ja Amanda Seyfried.
"Pan" sai ensi-iltansa Yhdysvalloissa 17. heinäkuuta 2015.
Peter siepataan lentävällä merirosvolaivalla Lontoosta poikienorpokodista. Hänet kuljetetaan Mikä-Mikä-maahan, jossa maan pahin merirosvo Mustaparta pakottaa niin Peterin kuin tuhannet muut orpopojatkin kaivauksille etsimään keijupölyä. Peter löytääkin tätä, mutta eräs mies ottaa tämän tältä ja väittää, että löysi sen itse. Peter yrittää puolustaa itseään ja tästä hän joutuu laivan lankulle. Peter tippuu lankulta, mutta saa ilokseen huomata, että osaa lentää. Tästä seuraa kaiken laista: Peter tapaa Tiikerililjan, ysyävystyy James Hookin kanssa ja taistelee merirosvoja vastaan.
Peter Panin rooliin valittiin Levi Miller. Tiikerililjan (Tiger Lily) rooliin harkittiin muun muassa Lupita Nyong’oa ja Adèle Exarchopoulosia, mutta roolin sai lopulta Rooney Mara. Mustaparraksi (Blackbeard) harkittiin Javier Bardemia, mutta tämän kieltäydyttyä ja roolin sai Hugh Jackman.
Nothing’s Real but Love
Nothing's Real but Love on englantilaisen laulaja-lauluntekijä Rebecca Fergusonin ensimmänen single hänen ensimmäiseltä studioalbumiltaan "Heaven". Single julkaistiin 20. marraskuuta 2011 ja julkaisijana toimi Syco Music. Ensin kappale aiottiin julkaista viikkoa myöhemmin, mutta sitä aikaistettiin Fergusonin esiintymisen vuoksi "The X Factor"-ohjelmassa. Kappaleen virallinen musiikkivideo ladattiin YouTubeen 23. marraskuuta 2011.
Digital Spyn musiikkikriitikko antoi kappalelle neljä tähteä viidestä kehuen sen "lempeitä akustisia soittimia" ja sanoja. Kappale debytoi Britannian singlelistalla sijalla 10, joka oli myös sen paras listasijoitus. Ulkomailla se sijoittui kahdenkymmenen parhaan joukkoon Italiassa ja Australiassa, jossa se myös palkittiin kultalevyllä.
"Nothing's Real but Love" on Fergusonin ja Eg Whiten kirjoittama keskitempoinen soul-pop-kappale. Se on sävelletty A-molliin ja sen tempo on 72 iskua minuutissa. Fergusonin ääniala vaihtelee kappaleellä välillä A3–F#5.
Laulaja on kertonut, että kappale kertoo siitä, mikä on oikeasti tärkeää: "Joskus ihmiset unohtavat, mikä on tärkeää. --- Ei raha tai auto, vaan rakkaus! Tiedän sen kuulostavan kliseiseltä, mutta uskon aidosti sen olevan totta."
Juha Kantola
Juha Albini Kantola (s. 30. lokakuuta 1908 Lehtimäki) on suomalainen kirjailija.
Annikki Keinonen
Anna-Kaarina (Annikki) Keinonen (s. 18. maaliskuuta 1908 Huittinen) on suomalainen kansakoulunopettaja, lähetystyöntekijä ja lastenkirjailija. Hän kirjoitti ylioppilaaksi Kokemäen yhteiskoulusta 1931 ja valmistui opettajaksi Hämeenlinnan seminaarista 1934. Työuransa hän aloitti toimimalla kansakoulunopettajana Helsingissä 1934–1946. Vuodet 1946–1951 hän työskenteli lähetystyöntekijänä Ambomaalla ja vuodet 1952–1968 opettajana Tammelassa.
Nimellä "Annikki Keinonen":
Varjostettua valoa
Varjostettua valoa on Jarno Hiilloskorven ohjaama elokuva vuodelta 1959. Elokuvan käsikirjoituksen Hiiloskorpi on tehnyt Stefan Olivierin romaanista "Ich schwöre und gelobe" (1959; "Lupaan ja vannon", suom. Elli Ristimäki 1961)
Elokuvan innoittajana on mahdollisesti ollut television lääkärisarjojen suosio. Huolimatta runsaasta panostuksesta markkinointiin katsojamäärät jäivät suhteellisen vähäisiksi.
Sairaalan kirurgi Niilo Leino saa tietää, että hänen kollegakseen on palkattu entinen opiskelijatoveri, peloista kärsivä epävarma Kaarlo Arras. Leino yrittää antaa Arrakselle tilaisuuksia näyttää taitonsa, mutta Arras ei ole päässyt peloistaan.
Modest Savtschenko ("Kansan Uutiset") piti arviossaan elokuvaa lupaavana esikoisena ja ”puutteineenkin yllättävän kiinnostavana”. Käsikirjoitusta ja repliikkejä moitittiin useassa arviossa.
1980-luvun arviossaan Markku Tuuli ("Katso") piti elokuvaa ”debyyttiohjauksena lupaavana työnä” ja ”sympaattisena”.
Myöhemmin Henri Waltter Rehnström arvioi, että vaikka muutama kohtausta on toteutettu erinomaisesti, kokonaisuutena se jää kuriositeetiksi.
Yrjö Mikluha
Yrjö Mikluha (17. tammikuuta 1908 Viipuri – 13. joulukuuta 1992 Helsinki) oli suomalainen kirjailija.
Kaarina Puustinen
Helvi Kaarina Puustinen (12. kesäkuuta 1908 Eno – 9. marraskuuta 2001 Turku) oli suomalainen kirjastonhoitaja ja lastenkirjailija.
Puustinen suoritti kirjastonhoitajan tutkinnon Yhteiskunnallisessa korkeakoulussa. Hän toimi Forssan kirjaston ensimmäisenä vakituisena kirjastonhoitajana 1948–1962 ja sen kirjastonhoitajana Lieksassa aina eläkkeelle jäämiseensä saakka 1971.
Puustinen kirjoitti myös pakinoita Kirjastolehteen sekä laati teatteri- ja kirja-arvosteluja paikallislehtin.
Too Good to Lose
Too Good to Lose on englantilaisen laulaja-lauluntekijä Rebecca Fergusonon toinen single hänen ensimmäiseltä studioalbumiltaan Heaven. Single julkaistiin Iso-Britanniassa 2. maaliskuuta 2011, ja julkaisijana toimi Syco Music. Kappaleella Ferguson kertoo kuinka jättäisi kaiken, kunhan vain saisi olla rakastamansa miehen kanssa, joka on liian hyvä menettäväksi (eng. Too good to lose). Brittiläisen rock-yhtye Longpigsin kappale "On & On" on singlen B-puoli.
Digital Spy ja Soul Culture-lehti antoivat kappaleelle myönteiset arviot. Digital Spyn kriitikko Robert Copsey antoi singlelle neljä tähteä viidestä kuvaillen sitä eloisaksi ja sivistyneeksi. Soul Culture nosti sen yhdeksi Fergusonin esikoisalbumin parhaista kappaleista ja kirjoitti sen olevan "tunnelmaa kohottava". "Too Good to Lose" on artistin itsensä lempikappale albumilta.
Kappaleen musiikkivideo kuvattiin Californiassa, ja se julkaistiin YouTubessa 1. helmikuuta 2012. Videolla Ferguson kävelee kadulla punaiseen mekkoon pukeutuneena. "Too Good to Lose" ei onnistunut saamaan kaupallista menestystä, ja sen ainoaksi listamerkinnäksi jäi Britannian singlelistan sija 186.
Fairchild C-119 Flying Boxcar
Fairchild C-119 Flying Boxcar (suom. "Lentävä tavaravaunu") on yhdysvaltalainen sotilaskäyttöön tarkoitettu kaksimoottorinen kuljetuslentokone. Konetyypin valmistaja oli Fairchild Aircraft, sen ensilento tapahtui 1947, ja tuotanto vuosien 1949-1955 välillä. Konetyypin yksiloitä valmistettiin enemmän kuin 1 000, ja se ehti osallistumaan ainakin Korean sotaan aseellisista selkkauksista.
Konetta käytettiin lähinnä Yhdysvalloissa. Sitä operoi niin ilmavoimat kuin merivoimien lennosto ja merijalkaväki. Lentokonetta käytettiin myös Afrikan, Amerikan ja Euroopan maissa. Laskuvarjohyppääminen oli tälle tyypille mahdollista, sillä sen runkoratkaisu mahdollisti lennosta tehdyt hypyt.
Konetyypin konstruktio oli ylätasoinen siipijärjestely, sekä kehtomaisella erillisellä keskirungolla. Peräsimet olivat kaksiosaiset, rungosta erilliset puomiperäsimet, joiden välissä korkeusvakaaja sijaitsi. Koneen propellit olivat tavanomaisimmin nelilapaiset, kummankin mäntämoottorin sijainti oli paripuomien edessä. Moottoreina käytettiin sekä Wright'n että Pratt & Whitneyn kaksoistähtimoottoreita.
Tämä tyyppi oli kehitetty C-82 Packet -konetyypistä. Normaalin kuljetuskoneen varustus oli aseeton. Gunship -tyyppisiä alatyyppejä oli olemassa, jotka olivat aseistettuja, kuten suojasoihduilla sekä alaspäin ampuvilla konekivääriasemilla.
Koneen tavanomainen matkanopeus oli 330 km/h ja huippunopeus 450 km/h. Kantama eli pisin lentomatka oli 3 220 kilometriä. Lakikorkeus oli pyörein luvuin 7 500 metriä. Moottorit olivat 3 500 hevosvoiman tehoiset.http://www.youtube.com/watch?v=xw_gkzEZKu0
Alfred Tallmark
Tallmark kävi Vöyrin kansankorkeakoulun 1927 ja valmistui kansakoulunopettajaksi Uudenkaarlepyyn opettajaseminaarista 1939.
Tallmark oli Vecko-Spegeln-lehden toimittajana 1941–1946 ja sen jälkeen hän toimi kansakoulunopettajana Tampereella 1946–1948 ja Helsingissä 1948–1970.
Nimellä "Alfred Tallmark":
Nimimerkillä "A. Hems":
Nimimerkillä "Alf. Hems":
What Kind of Fool (Heard All That Before)
"What Kind of Fool (Heard All That Before)" on kappale Kylie Minoguen kokoelmalevyltä "Greatest Hits" (1992) ja se julkaistiin singlenä 10. elokuuta 1992. Kappaleen kirjoittivat Mike Stock, Kylie Minogue ja Pete Waterman, ja sen tuottivat Stock ja Waterman.
Sun (albumi)
Sun on Nopsajalan neljäs pitkäsoitto, joka julkaistiin Kuuluuks -levy-yhtiön kautta 14. maaliskuuta 2014. Albumin ensimmäinen single ja musiikkivideo "Nautintoo" julkaistiin lokakuussa 2013, ja toinen single "Lupaan olla" helmikuussa 2014. Jälkimmäiseksi mainittu kappale nousi parhaimmillaan Suomen virallisen singlelistan toiselle ja Latauslistan ensimmäiselle sijalle. "Lupaan olla" myi kultaa toukokuussa 2014. Itse albumi nousi parhaimmillaan Suomen virallisen albumilistan 15. sijalle. Albumin jatko-osa "Mun" julkaistiin keväällä 2015.
Tim Hoogland
Tim Hoogland (s. 11. kesäkuuta 1985 Marl, Länsi-Saksa) on saksalainen jalkapalloilija. Hän edustaa VfL Bochumia, jonne hän siirtyi vuonna 2015 pelattuaan vuoden englantilaisseura Fulhamissa. Hän on pelipaikaltaan oikea laitapuolustaja.
Hoogland teki ensiesiintymisensä maan korkeimmalla sarjatasolla kasvattajaseurassaan Schalkessa 5. helmikuuta 2005 ottelussa Hansa Rostockia vastaan.
Timebomb (Kylie Minoguen kappale)
"Timebomb" on australialaisen laulajan Kylie Minoguen single, joka julkaistiin 25. toukokuuta 2012. Kappaleen kirjoittivat Karen Poole, Matt Schwartz ja Paul Harris, ja sen tuottivat Harris ja Schwarz.
Unión General de Trabajadores
Unión General de Trabajadores (UGT) on vuonna 1888 perustettu espanjalainen ammattiliitto, joka toimii yhteistyössä sosialistisen työväenpuolueen kanssa. Se on kommunistisen Comisiones Obrerasin (CCOO) jälkeen maan suurin ammattiliitto. Molemmilla järjestöillä on yli miljoona jäsentä, kun Espanjan kolmanneksi suurimmalla, anarkosyndikalistisella Confederación General del Trabajo -liitolla on vain noin 60 000.
UGT:n perusti elokuussa 1888 Pablo Iglesias, joka oli yhdeksän vuotta aikaisemmin mukana perustamassa myös sosialistista työväenpuoluetta. Liiton tunnettuja myöhempiä johtajia on muun muassa Francisco Largo Caballero, joka vuosina 1936–1937 toimi Espanjan toisen tasavallan pääministerinä. UGT oli myös yksi vuosina 1936–1939 käydyn Espanjan sisällisodan osapuolista, kun liiton jäsenet taistelivat tasavaltalaisten joukoissa kenraali Francon fasisteja vastaan. Maan sotilasdiktatuurin aikana UGT oli kielletty, mutta aloitti julkisen toimintansa uudelleen Francon kuoltua vuonna 1975.
Harjakotka
Harjakotka ("Spilornis cheela") on haukkojen heimon harjakotkien sukuun kuuluva lintu Sitä tavataan Bangladeshissa, Bhutanissa, Bruneissa, Kambodžassa, Kiinassa, Hongkongissa, Intiassa, Indonesiassa, Japanissa, Laosissa, Macaossa, Malesiassa, Myanmarissa, Nepalissa, Pakistanissa, Filippiineillä, Sri Lankassa, Taiwanissa, Thaimaassa ja Vietnamissa. Vaelluslintuna sitä tavataan myös Koreassa ja Singaporessa.
Lajista "Spilornis minimus" (Sibley and Monroe 1990, 1993) on erotettu laji "S. klossi" ja nimilaji "minimus" yhdistetty lajiin "S. cheela" (Sibley ja Monroe 1990, 1993) noudattaen Rasmussen ja Andertonia (2005).
Laji on laajalle levinnyt ja runsas, joskin paikallisesti voi olla harvinainen. Määrää ei ole arvioitu.
Sen elinpiiriä ovat subtrooppiset ja trooppiset viljelmät, hävitetyt metsät, mangrovemetsät nousuvesirajan yläpuolella, kosteat alavat ja vuoristometsät 2000 metrin korkeuteen, meren rannikon estuaarit.
Levoton veri (vuoden 1986 elokuva)
Levoton veri ("Mauvais Sang") on Leos Caraxin ohjaama elokuva vuodelta 1986. Elokuvan alkuperäisnimi viittaa Arthur Rimbaud'n runoon "Paha veri" kokoelmassa "Kausi helvetissä".
Tarina kertoo, kuinka Halleyn komeetan aikana pariisilaisia sairastuttaa virus, ja ne jotka rakastelevat vailla tunteita, kuolevat siihen. Tautia vastaan kehitettyä rokotetta varten olevasta seerumista taistelee kaksi kilpailevaa ryhmittymää. Elokuvan synnyn taustalla on 1980-luvun alussa puhjennut aids-epidemia.
Hotel Haven
Hotel Haven on Helsingin Unioninkadulla sijaitseva hotelli. Se on avattu helmikuussa 2009 ja on Suomen ensimmäinen Small Luxury Hotels of the World -ketjun jäsen. Hotel Haven oli alun perin osa Union Hotels -yhtiötä, jonka omisti Royal Ravintolat Oy. Toukokuussa 2015 Royal Ravintolat myi hotellitoimintansa Kämp Groupille.
Hotellissa on 77 huonetta, jotka on jaettu neljään huoneluokkaan: Comfort, Style, Lux ja Lux Sea View. Lisäksi hotelliissa on 80 neliömetrin sviitti, kuntosali ja viisi kokoustilaa. Hotellin yhteydessä toimii kolme ravintolaa: Finnjävel, Restaurant Haven ja Bystro.
Hotel Havenin on suunnitellut sisustusarkkitehti Jaakko Puro yhteistyössä Royal Ravintoloiden Mia ja Kasperi Saaren kanssa.
Small Luxury Hotels of the World (SLH) on riippumattomien pienten hotellien yhteinen brändi. Ketjuun kuuluu yli 520 hotellia yli 70 maassa.
Vuonna 2013 Small Luxury Hotels valitsi Hotel Havenin vuoden hotelliksi. Valinnan perusteina käytettiin varausjärjestelmän toimivuutta, mainonnassa käytettyjä valokuvia, Club Member -toimintaa ja aktiivisuutta markkinoinnissa ja myynnissä.
Evolution: The Best of Iron Butterfly
Evolution: The Best of Iron Butterfly on Iron Butterfly-yhtyeen kokoelma-albumi.
Museo- ja tiedekeskus Luuppi
Museo- ja tiedekeskus Luuppi on Pohjois-Pohjanmaan museon, Oulun taidemuseon ja Tiedekeskus Tietomaan muodostama yhdeksän museon kokonaisuus. Luuppiin kuuluvat Oulun museoiden lisäksi Yli-Iissä sijaitseva Kierikkikeskus, Turkansaaren ulkomuseo, Merimiehenkotimuseo Pikisaaressa ja Pateniemen sahamuseo. Myös Oulunsalon kotiseutumuseo ja Kellossa sijaitseva Oravan koulumuseo kuuluvat Luuppiin.
Toukokuussa 2014 Oulun taidemuseon tiloissa avattu Oulun Age of The Dinosaur oli ensimmäinen Luupin järjestämä näyttely.
Dinosaurusnäyttelyn järjestäminen taidemuseon tiloissa aiheutti kiistaa taidemuseon linjasta. Hannu Väisäsen ja Maaria Wirkkalan yhteinen taidenäyttelyn peruuntumisen yhtenä syynä pidetään juuri dinosaurusnäyttelyä.
Ihor Tenjuh’
Ihor Tenjuh’ (s. 23. toukokuuta 1958) on ukrainalainen amiraali ja Svoboda-puolueen poliitikko. Hän toimi Ukrainan laivaston komentajana vuosina 2006–2010, kunnes Viktor Janukovytš erotti hänet. Tenyukh tuki vuoden 2014 vallankumousta ja hänet valittiin Ukrainan puolustusministeriksi helmikuussa 2014. Hänet erotettiin virastaan 25. maaliskuuta äänestyksen jälkeen, ja hänen tilalleen nimettiin väliaikaisesti Myh’ailo Koval.
Longqing
­
Keisari Longqing (, 4. maaliskuuta 1537 – 5. heinäkuuta 1572), alku­peräiseltä nimeltään Zhu Zaihou (, oli Kiinan Ming-dynastian kahdes­toista keisari, joka hallitsi vuosina 1567–1572. Vuodesta 1539 lähtien hän oli Yun prinssi (裕王). Hänen aika­kausi­nimensä "Longqing" merkitsee "suurta ylistystä".
Keisari Jiajingin kuoltua Longqing sai perinnöksi valta­kunnan, joka oli pitkään jatkuneen huonon hallinnon ja korruption jäljiltä seka­sortoisessa tilassa. Todettuaan, kuinka suuren seka­sorron hänen isänsä oli pitkänä hallitsija­kautenaan saanut aikaan, Longqing päätti uudistaa hallituksen ottamalla uudestaan palvelukseensa hänen isänsä viralta panemia lahjakkaita virka­miehiä, joista tunnetuimpia oli Hai Rui. Hän myös erotti hallituksesta korrup­toitu­neet virka­miehet, varsinkin taolaiset papit, joita Jiajing oli suosinut siinä toivossa, että saisi sillä tavoin keisari­kunnan oloja parannetuiksi. Longqing myös aloitti uudestaan ulko­maan­kaupan Euroopan ja Afrikan sekä muiden Aasian maiden kanssa. Kiinan alueen turvaamiseksi nimitettiin useita kenraaleja, joiden oli vartioitava sekä maa- että merirajoja. Samalla linnoitettiin Zhejiangin ja Fujianin rannikoiden satamat, jotta Jiajingin aikana jatkuvaksi vitsaukseksi käyneet meri­rosvot saatiin pidetyksi loitolla. Longqing karkotti myös Altan Khanin johtaman mongoli­armeijan, joka oli tunkeutunut Kiinan muurin etelä­puolelle ja saavuttanut Pekingin­kin. Pian sen jälkeen mongolien kanssa tehtiin rauhan­sopimus, joka teki myös mahdolliseksi Kiinan ja mongolien välisen hevos- ja silkkikaupan.
Longqingin hallitus­kausi ei muutoin suuresti poikennut edellisten Ming-keisarien hallitus­kausista. Ominaista hänelle oli suuri luottamus eunukkeihin. Yksi heistä, Meng Cong, jonka oli esitellyt Long­qingin pää­ministeri Gao Gong, pääsi johtamaan hovia Long­qingin valtakauden lopulla. Meng muun muassa välitti hoviin turkkilais­syntyisen tanssijattaren Nu Er Huahuan, jonka kauneuden sanotaan vieneen hallitsijalta kaiken huomion osakseen. Hallitsija­kauden lupaavasta alusta huolimatta Longqing pian hylkäsi hallitsijan toimensa ja keskittyi henkilö­kohtaiseen huvitteluun. Hallitsija­kautensa lopulla hän myös palautti virkoihinsa taolaisia pappeja, jotka hän itse oli aikaisemmin erottanut.
Longqing kuoli vuonna 1572, vain 35 vuoden ikäisenä. Onnettomuudeksi maa oli yhä rappio­tilassa hallitsevan luokan korruption vuoksi. Ennen kuolemaansa hän oli antanut ministeri Zhang Juzhengille tehtäväksi valvoa valtion asioita. Zhangista tuli myös Longqingin seuraajan, vasta 10-vuotiaan keisari Wanlin tärkein neuvon­antaja.
Longqing hallitsi vain kuusi vuotta, ja häntä seurasi hänen poikansa Wanli. Longqingin kerrotaan myös kärsineen puhe­viasta, jonka vuoksi hän änkytti puhuessaan julkisesti. Häntä pidetään yleensä yhtenä Ming-dynastian vapaa- ja avara­mielisimmistä hallitsijoista, mutta häneltä puuttuivat hallitsijan kipeästi tarvitsemat kyvyt, ja vähitellen hänen omat henkilö­kohtaiset huvinsa alkoivat kiinnostaa häntä yhä enemmän valta­kunnan hallitsemisen sijasta.
Longqing haudattiin Zhaolingiin Ming-dynastian hauta-alueelle.
Tunnustettu asiantuntijuus – Thought Leadership
Tunnustettu asiantuntijuus - Thought Leadership on Sari Aapolan vuonna 2012 ilmestynyt kirja. Se pohjautuu Aapolan vuonna 2009 kirjoittamaan englanninkieliseen kirjaan "Sustainable Thought Leadership - how to build awareness and credibility to support business". Suomenkielinen kirja on paitsi sisällöllisesti uudistettu myös laajempi kuin ensimmäinen kirja.
Kirjassa esitellään malli, jolla pienikin kasvuyritys voi rakentaa itsestään oman alansa arvostetun ajatusjohtajan (thought leader). Aihetta käsitellään eri näkökulmista: markkinointi, strategia ja johtaminen. Kirja opastaa asiantuntija-aseman rakentamista myös asemoinnin ja yrityskulttuurin kautta. Saavutetusta ajatusjohtajuudesta on hyötyä liiketoiminnassa, kun henkilöstö on tunnettua ja heitä pidetään uskottavina.
Talouselämän kirja-arvostelun mukaan kirjassa on "vahvasti läsnä sekä kirjoittajan omat kokemukset että nykyinen konsulttikokemus".
Kirjassa on kaksi osaa. Aluksi käydään läpi tunnustetun asiantuntijuuden perusteita, taustoja ja periaatteellisia lähtökohtia. Osiossa korostetaan johtamisen viestinnällisiä piirteitä. Moni yritys kertoo omista tekemisistään niin epäselvästi, ettei edes oma henkilökunta asiakkaista puhumattakaan ymmärrä viestiä tyhjien sanojen takaa.
Toisessa osassa on käytännönläheisiä esimerkkejä viestin viemisestä markkinoille ja kestävästä ajatusjohtajuudesta suomalaisista yrityksistä: Futurice, Efima, MySQL ja Basware.
Aapolan kirjan pääviesti on, että ensin pitää olla hallussa periaatteet ja käsitteet ja vasta sitten voi alkaa "raaka työ".
Sari Aapolan SlideShare-esitys Tunnustettu asiantuntijuus - Thought Leadership
Helmen Kütt
Helmen Kütt (s. 28. heinäkuuta 1961 Viljandi) on virolainen sosiaalidemokraattisen puolueen poliitikko, joka toimi Viron sosiaaliturvaministerinä 2014–2015.
Helmikuussa 2014 Andrus Ansip ilmoitti eroavansa pääministerin tehtävistä, minkä seurauksena istuva hallitus hajotettiin. Uusi hallitus muodostettiin reformipuolueen ja sosiaalidemokraattisen puolueen välille, ja se jatkaa vuoden 2015 vaaleihin saakka. Sosiaalidemokraatit ilmoittivat Küttin nousevan hallituksen sosiaaliministeriksi.
Melodia (kappale)
Melodia on ranskalaisartisti Lylloon kappale, joka sisältää myös Egasin esittämiä vokaaleja. Sen julkaisi Lyprod Records digitaalisesti ladattavana singlenä ja EP:nä 6. toukokuuta 2013. Kappaletta varten tehty virallinen musiikkivideo julkaistiin videopalvelu YouTubessa 2. kesäkuuta 2013. Kappale ei päässyt lainkaan listoille.
Digitaalinen latausDigitaalinen EP
Maresuke Nogi
Maresuke Nogi (; 25. joulukuuta 1849 Edo (Tokio) – 13. syyskuuta 1912 Tokio) oli japanilainen kreivi ja kenraali.
Nogin isä oli samurai, joka kuului Chōfu-klaaniin. Nogi osallistui nuorena toiseen Chōshūn sotaretkeen ja yleni 1871 majuriksi. Hän osallistui myös Hagin ja Satsuman kapinoiden kukistamiseen. Hänestä tuli vuonna 1875 jalkaväkirykmentin apulaiskomentaja, 1880 rykmentinkomentaja ja 1885 prikaatinkomentaja. Vuonna 1887 hän matkusti Sōroku Kawakamin kanssa Saksaan täydentämään sotilasopintojaan. Vuosien 1894–1895 Kiinan–Japanin sodassa Nogi komensi 1. jalkaväkiprikaatia, joka miehitti Port Arthurin. Hänet ylennettiin kenraaliluutnantiksi, ja vuodesta 1896 hän toimi jonkin aikaa Japanille sodassa siirtyneen Formosan saaren (nyk. Taiwan) sotilaskuvernöörinä. Vuonna 1904 Nogi ylennettiin kenraaliksi. Venäjän–Japanin sodassa hän komensi Japanin kolmatta armeijaa ja johti sitkeästi 6. kesäkuuta 1904 alkanutta Port Arthurin piiritystä. Suurten vaikeuksien jälkeen kaupungin valtaus onnistui viimein 2. tammikuuta 1905. Vallattuaan kaupungin hän vei armeijansa tärkeimmälle sotanäyttämölle Mantšuriaan ja vaikutti merkittävällä tavalla japanilaisten voittoon ratkaisevassa Mukdenin taistelussa, jossa hänen armeijansa iski venäläisten oikeaa siipeä vastaan.
Venäjän–Japanin sodan jälkeen Nogi nimitettiin sotaneuvoston jäseneksi, ja vuodesta 1907 hän toimi Gakushūin-koulun johtajana. Samana vuonna hän sai kreivin arvon. Nogi teki vaimonsa Shizukon kanssa rituaali-itsemurhan Japania lähes puoli vuosisataa hallinneen keisari Meijin hautajaispäivänä syyskuussa 1912. Nogi suoritti perinteisen samuraiden itsemurhaseremonian eli seppukun osoittaakseen lojaaliutensa keisarilleen, sillä Japanin varhaisemmassa historiassa uskollisten palvelijoiden oli tapana seurata herraansa kuolemaan ("junshi"). Nogin vaimo tappoi itsensä naisten tapaan viiltämällä kurkkunsa auki. Monet tuon ajan japanilaiset kirjailijat, kuten Sōseki Natsume ja Mori Ōgai pitivät Nogin itsemurhaa esimerkkinä Japanin feodaalisten perinteiden ja nopean modernisaation välisestä ristiriidasta.
Nummimesikko
Nummimesikko ("Gliciphila melanops") on mesikoiden heimoon kuuluva varpuslintu.
Nummimesikkoa tavataan Australiassa. Lajia on kuvattu yleiseksi, ja se on luokiteltu elinvoimaiseksi.